વજાઈનામાં સામાન્ય રીતે કુદરતી રીતે ભીનાશ રહેતી હોય છે પણ જ્યારે સફાઈની કાળજી રાખવામાં ના આવે ત્યારે અહીં નુકસાન પહોંચાડનારા બેક્ટેરિયાનો વિકાસ થાય છે અને આ પછી ખુજલી અને બળતરા શરું થાય છે. આ પ્રકારની તકલીફ સામાન્ય રીતે 15થી 45 વર્ષની ઉંમરની સ્ત્રીઓમાં ખાસ જોવા મળે છે. આ પ્રકારની તકલીફ દરમિયાન વજાઈનામાં પીડા, ખુજલી, માછલી જેવી ગંધ આવવી (ખાસ કરીને સેક્સ પછી) જેવા લક્ષણો જોવા મળે છે. સામાન્ય રીતે આવી તકલીફ દૂર થઈ જતી હોય છે પણ જો વારંવાર આવું થતું તો ગાયનેકોલોજીસ્ટને મળવું જોઈએ.